Fuglsø Koncerter A/S

Creedence Tribute
2025-06-20 | Hotel Fuglsøcentret, Dragsmurvej 6, Knebel, 8420, Danmark
Den danske rockscene invaderes af kopi og revivalbands. Paradokset har
været et meget stort tomrum, når det gælder verdens måske mest oplagte
revival-mulighed, nemlig Creedence Clearwater Revival.
Til gengæld indleder et nyt, professionelt band nu en offensiv, som uden tvivl
begejstrer og tilfredsstiller alle CCR-entusiaster. Navnet er: CREEDENCE TRIBUTE
CCR blev efter sit gennembrud i 1969 USA`s mest populære rockband. Det skete
med mega-hittene Proud Mary, Bad Moon Rising, Who´ll Stop The Rain, Down On
The Corner, Travelin`Band, Cotton Fields, Have You Ever Seen The Rain, Hey
Tonight, Hello Mary Lou, og mange flere, alle solgt i milliontal over hele verden.
Den bedste hyldest til CCR mener vi gives bedst med, at være tro mod deres mate-
riale og tanker. Det betyder at vi ikke laver egne fortolkninger eller nye arrangementer.
Selv om CCRís originale iørefaldende hits umiddelbart lyder let tilgændelige er de
faktisk overordentlige svære at kopiere. Vi er i bandet derfor gået særdeles grundigt
til værks med en stram balance for præcist at ramme den unikke fusion af rockabilly,
R´n´B, og Cajun som gjorde CCR til noget helt specielt.
Creedence Tribute er:
Sang: Casper Hundebøl – Guitar: Jan Mols – Trommer: Martin Pagaard Wolff
Guitar: Jacob Jensen – Bas: Jan Wolff
Middagen er kl. 17.30, koncerten starter kl. 20.00. Dørene åbnes kl. 19.30.

NEWS
2025-07-04
NEWS GENFORENES i 2025 – KLAR TIL STOR TOUR EFTER 30 ÅR
Det ikoniske danske band NEWS genforenes i 2025! Efter tre årtiers pause gendannes gruppen og tager i 2025 på tour i hele landet. Bandets originale stemme, Søs Fenger, trommeslager og producer Peter Biker, samt bassist Jette Schandorf er klar til at genforene NEWS og levere en perlerække af hits på scenen – og måske også overraske med nyt materiale.
NEWS er kendt for tidløse sange som “Du Er”, “Jeg Elsker Dig”, “Alle Andre Sir”, og “Helt Alene”, som fortsat vækker stærke følelser og minder hos mange danskere.
Bandet udtaler: “At gendanne NEWS føles som at komme hjem. Vi glæder os til at spille sammen igen og dele musikken med både gamle og nye fans. Det bliver en tur ned ad memory lane, men også en fejring af alt det, vi har skabt og stadig kan skabe sammen.”
Koncerten vil være en chance for publikum for at genopleve NEWS’ enestående musikalske univers og mærke nostalgien fra deres største hits live.
Middagen er kl. 17.30, koncerten starter kl. 20.00. Dørene åbnes kl. 19.30.

Gerlach & Rosendahl
2025-07-19
GERLACH & ROSENDAHL PÅ SOMMERTOUR I 2025
To af landets største stemmer gennem to årtier, binder sløjfe på et ganske særligt søsterbånd i dansk musik. Det sker, når Dorthe Gerlach og Pernille Rosendahl stikker af sammen og tager ud i det blå med en række akustiske koncerter sommerlandet!
”Det her er virkelig et con amore-projekt – et krydsbefrugtet samarbejde, som er opstået på baggrund af vores møde i musik, fælles kreativitet og skabertrang. Men først og fremmest er det et venskab, der bare er eksplosivt sjovt og ukompliceret. Som to søstre, stikker vi af fra alt det fornuftige og så må vi se, hvor musikken og venskabet tager os hen sammen denne gang,” fortæller Pernille Rosendahl.
De brød begge igennem i 00’erne. Den ene i front for et af de mest farverige og markante rockbands, Swan Lee, mens den anden tryllebandt danskerne med anmelderrost country-pop med duoen Hush. På mange måder er de to vidt forskellige kvinder og alligevel hugget ud af den samme sten. Og nærmest simultant debuterede Gerlach og Rosendahl også med egne sange, da de i midten af 10’erne udgav hver sit stærke soloalbum.
Både Gerlach og Rosendahl har medvirket med stor succes i musikprogrammet, Toppen af Poppen, mens de for alvor fandt hinanden på tour med Danmarks Underholdningsorkester. Det er da også med en vis respekt og et blødt hjerte for hinandens musikalitet og stemmer, de begiver sig ud på nye eventyr.
”Jeg har altid haft enorm respekt for Pernilles ukuelige drive og idérighed. Og altid elsket hendes stemme – selv da hun hapsede prisen som ”Årets Danske Sangerinde” for snuden af mig ved Danish Music Awards i tidernes morgen. Men jeg ser tilbage og smiler. For nu står vi her, så mange år senere, klar til at omfavne hinandens univers. Det glæder jeg mig til, for der sker nemlig noget fedt, når vi damer har hinandens ryg, og jeg er pavestolt over, at skulle synge sammen med Pernille,” fortæller Dorthe Gerlach.
Der er med andre ord lagt op til ganske særlige sensommeraftener i søsterbåndets ånd, i selskab med Gerlach & Rosendahl, hvor historier skal fortælles, egne sange skal fortolkes som aldrig før og nye musikalske stier betrædes.
Middagen er kl. 17.30, koncerten starter kl. 20.00. Dørene åbnes kl. 19.30.

Allan Olsen & Nyt Norlan
2025-08-01
Rygter Fra Randområderne
Allan Olsen & band tog på en massiv turné i november 2024, og spillede udsolgte koncerter og ekstrakoncerter til langt ind i december.
Anmelderne var enige: 5 stjerner ” …Den danske musikscene er som den amerikanske valgkamp – Olsen on fire i randområderne…” (Gaffa / Ole R. Svidt)
Turneen blev en ægte magtdemonstration af sangskrivning og performance fraøverste hylde.
Egentlig skulle arbejdet med ”Rygter Fra Randområderne” være definitivt afsluttet efter det sidste job. Men heldigvis er det nu lykkedes at samle hele holdet til ganske få og nøje udvalgte festival-koncerter i sensommeren 2025.
Norlan er: Rune Kjeldsen // guitar & andre strenge, Mikkel Damgaard // Keyboards, Peter Kjøbsted // Bas, Mads Andersen // Trommer og perkussion
Liveudgivelsen Rygter fra Randområderne indeholder som bekendt flere Olsen- klassikere, end noget andet pladecover. Publikumsfavoritter som Mergelgraven, Gajoverden, Vi lå jo i Herning, Op til Alaska, og mange flere.
Allan Olsens CV må siges at høre til de allertungeste i dansk musik. Det er således blevet til mere end 40 år på scenerne, 20 albums, 3 Music Awards, samt 2 bestseller-bogudgivelser, siden Olsen engang i 70’erne begyndte at konstruere sit helt eget sang-univers.
Allan Olsen kan være vanskelig at genre-bestemme. Lyden er alt fra lavmælt singer/song med stand-up lignende momenter – til pågående rock. Men altid med et skarpt og højt tekst-niveau som en indiskutabel kvalitet.
I 2025 sigter Allan Olsen & Nyt Norlan efter høj himmel på sommerens festivaler.
Med de store sange klædt i den største lyd…
Middagen er kl. 17.30, koncerten starter kl. 20.00. Dørene åbnes kl. 19.30.

Poul Krebs med band
2025-08-08
Poul Krebs forstår at levere historier fra lokale perler, hverdagens trummerum, sporadiske observationer, sindets afkroge og fra livets vedvarende og forbigående relationer. Poul Krebs har sat sig i hjertekulen på både musikelskeren og anmelderstaben og musikken lever i det ubetingede nærvær, den østjyske facon og den ukuelige spillemandsglæde.
Det er forfriskende, når Poul Krebs med en underspillet facon taler til flere generationslag, mestrer nostalgiens kunst og samtidig dykker ned i vores fælles nutid og fremtid. Poul Krebs har i løbet af sin lange karriere skrevet langt over 500 sange, han har spillet mere end 1000 koncerter og udgivet utallige albummer, som tilsammen er solgt i langt over en million eksemplarer. ’En af dansk poprocks bedste iagttagere,’ skrev BT. ’En troværdig og ligefrem kunstner i særklasse,’ skrev Jyllands Posten. ’En ualmindeligt kultiveret musiker, der presser sig selv til det yderste for at give publikum en oplevelse, de aldrig glemmer,’ skrev GAFFA.
Historier fra lokale perler, hverdagens trummerum, sporadiske observationer, sindets afkroge, livets relationer. Historier fra Poul Krebs sætter sig i hjertekulen, og det har de gjort siden 70’erne. Krebs er en af poprocks bedste iagttagere – en evne som tager form i hans musik og hans ubetingede nærvær på scenen.
Middagen er kl. 17.30, koncerten starter kl. 20.00. Dørene åbnes kl. 19.30.

Suzi Quatro
2025-09-06
Suzi Quatro
(Susan Kay Quatro), født 3. juni 1950 i Detroit i USA, er bassistog sanger.
1974 var hendes største år med monsterhitsene ‘Devilgate Drive’ og ‘The Wild One’, i sidstnævnte fortalte hun kort sin egen historie om den lille, vilde pige, som ikke ville dikke-dikke og strikke, men spille rock og rul og gå i byen med drengene.
I 1978 fik hun endnu et kæmpehit med ‘If You Can’t Give Me Love’, og i 1979 et kæmpehit i hjemlandet USA, som ellers ikke havde været oppe at ringe over hendes musik, med ‘Stumblin In’ en duet med Chris Norman, daværende forsanger i Smokie.
Suzi Quatro er et af de 70’er fænomener, som bliver ved med at dukke op i det ny årtusinde. Men Suzi Quatro er ikke på en reunion tour og hænger ikke fast i fordums store tider.
Suzi Quatro har været aktiv i over 50 år; men formår stadig med sin karakteristiske hæse stemme at nå langt ud over scenekanten.
Middagen er kl. 17.30, koncerten starter kl. 20.00. Dørene åbnes kl. 19.30.

Thomas Anders from Modern Talking and Band
2025-09-12
NB: Stående koncert
THOMAS ANDERS blev født den 1. marts 1963 og er en af de få tyske stjerner, der har haft både en national og international indflydelse på musikhistorien. I hans utroligt succesrige karriere med Modern Talking havde han utallige hits, som gjorde ham berømt i det meste af verden. F.eks. lå “You’re My Heart, You’re My Soul” nr. 1 i hele 81 lande.
Det totale pladesalg for Modern Talking og Thomas Anders’ solo-værker har nu toppet 125 millioner worldwide, og Thomas Anders har modtaget mere end 420 guld- og platinplader og adskillige priser for sine kunstneriske præstationer.
På trods af sin triumferende succes, leder Thomas Anders konstant efter en ny udfordring, for som en seriøs og professionel entertainer står han ikke stille.
Den verdensomspændende succes, han havde med Modern Talking, blev efterfulgt af udgivelsen af mange soloalbums i Tyskland og i udlandet.
Hans seneste solo popalbum “STRONG” solgte over 1.000.000 eksemplarer i Rusland alene og gik straks platin. I 2016 fulgte Thomas Anders op med endnu et succesfuldt album HISTORY, der hylder hans tid, som en del af den mest succesrige tyske popduo nogensinde – Modern Talking.
Middagen er kl. 17.30, koncerten starter kl. 20.00. Dørene åbnes kl. 19.30.

Gilbert O’ Sullivan
2025-09-13
Kom og oplev den irske poplegende Gilbert O’Sullivan, når han gæster Fuglsøcentret med sit solo show bestående af ham selv på keyboard og en guitarist.
Med afsæt i én af de mest kreative og kommercielt succesrige perioder i sin karriere, nåede Gilbert O’ Sullivans 2018-album top 20, og han vender nu tilbage med et soloshow, hvor han præsenterer nye sange sammen med klassikere som b.la. Claire, Get Down samt Alone Again Naturally og Nothing Rhymed.
Gilbert O’Sullivan skrev under på sin første pladekontrakt i 1967 og har lige siden skabt en række internationale hits. Gennem årene har han leveret 16 plader der er gået ind på Top 40 og har desuden haft 6 hits som nr. 1.
Bio
Gilbert O’Sullivans unikke blanding af melodisk håndværk, vittig ordspil, aktuel skarphed og surrealistisk humor har givet ham en strålende og langvarig karriere.
Hans evne til at skrive sange har overlevet og overskredet mode, globale millionsælgere og kritikerros.
Gilbert O’Sullivans karriere har strakt sig over 50 år. Hans første singlesucces Nothing Rhymed blev udgivet i 1970, og opnåede hurtigt Top 10-status i Storbritannien og Europa.
Hans debutalbum Himself fra 1971 var fyldt med de mest perfekte eksempler på hans kunst og håndværk. Hans anden, 1972’s Back To Front, cementerede Gilbert solidt blandt verdens bedste, med Top 10 singler og nr. 1’er rundt om i verden, inklusive klassikeren Alene Again (Naturally), som toppede de amerikanske hitlister i seks uger og gav ham tre Grammy nomineringer.
Britisk anerkendelse fulgte snart herefter med sangene Clair og Get Down der nåede toppen af de britiske singlehitlister og hans LP Back To Front toppede albumhitlisterne. Samme år blev Gilbert, ved den 18. Ivor Novello Awards, kåret som Årets sangskriver.
Han har, til dato, vundet tre Ivors og i nyere tid optrådt ved BBC Proms in the Park, sammen med andre kunstnere.
Han har også spillet tre optrædener på Glastonbury inklusive hovedscenen, og turnerede flittigt i hele Storbritannien, Irland, Europa, Japan og Australien og Skandinavien.
Hans seneste albums, Gilbert O’ Sullivan fra 2018’s og dette års Driven feat. KT Tunstall og Mick Hucknall (Simply Red) er begge blevet rost af anmeldere.
Middagen er kl. 17.30, koncerten starter kl. 20.00. Dørene åbnes kl. 19.30.

An Irish Evening
2025-09-20
An Irish Evening 2025
“Det tætteste du kommer på Irland i Danmark…”
Irish Evening er en unik kultur- & koncertevent i Danmark, som fortæller om Irland – både historie, kultur og samfund, og som præsenterer de bedste irske musikere indenfor trad., folk, og rock samt giver smagsprøver på glimrende irske whiskey og øl.
Gæsterne vil opleve trad. irsk musik, sange på irsk, moderne irsk folk og Riverdance samt spændende foredrag om Irland og smagning af irsk whiskey & irsk øl, så programmet vil appellere til gæster i alle aldre.
“Vi vil gerne vise det nutidige Irland, så derfor introducerer vi altid interessante og enestående bands fra Irland, som er kendte i Irland og internationalt, men ofte helt nye i dansk sammenhæng, således at oplevelsen altid bliver frisk og spændende for publikum”, fortæller Irlandsekspert Claus Hebor, der har arrangeret “An Irish Evening” samt rejser til Irland siden 2000.

Aftenens byder bla. på:
– 2 af de bedste bands fra Irland
– Pub sessions med trad, folk og rock
– Storytelling & foredrag om Irland
– Dansetrup fra Irland med flot ”Riverdance” show
– Smagning på irsk whiskey & øl
– Irsk middag
– & masser af irsk atmosfære

Program publiceres løbende på www.facebook.com/irish.event

Køb billet i god tid
Fuglsøcentret har gennem de seneste 13 år afholdt “An Irish Evening”, og hvert år med udsolgte huse.
“De fleste gæster køber billet med overnatning til næste år allerede når de checker ud fra Fuglsøcentret efter vores sidste arrangement i september. Jeg er meget glad for, at det er blevet en tradition for mange gæster, og vi arbejder altid på at få et nyt og spændende program hvert år, så gæsterne oplever nye sider af den irske kultur, musik og dans”, slutter Claus Hebor.
Der er i forbindelse med køb af billetten mulighed for at tilkøbe ølsmagning til kr. 125,- og whiskeysmagning til kr 150,- pr person. Vælges i næste trin af bestillingen.

Hent som PDF

Dodo & The Dodo’s THE VELVET TOUR - 2025
2025-10-11
Dodo & the Dodo’s tager efter en længere pause hen over vinteren 2024/2025, på ny tour i 2025. The Velvet Tour, som er titlen på turen, bliver skudt igang med ny scenografi og ny udsmykning i et dekadent velour, guld og prisme udtryk. En slags Hotel Ritz i Paris møder The Rolling Stones.
Dodo & The Dodo’s er et af de mest interessante bands fra Danmarks musikalske guldalder. Bandet er i fuld vigør, og spiller koncerter med saft og kraft. Dodo & The Dodo’s popularitet er umiskendeligt voksende, og det er tydeligt, at der i disse år bygges på fanbasen hele tiden. Dette aflæses både på Spotify og til live koncerterne, hvortil de trækker masser af festglade mennesker. Med et af Danmarks mest ikoniske bagkataloger, som stadigvæk den dag i dag spiller i radioen, tager bandet på sin mest dekadente tour nogensinde.
Middagen er kl. 17.30, koncerten starter kl. 20.00. Dørene åbnes kl. 19.30.

THE WORKS & SPECIAL GUEST BILLY CROSS
2025-10-18
The Works – Måske Danmarks bedste Rock n’ Roll orkester har allieret sig med Danmarks mest autentiske musiker inden for Amerikansk Roots og Rock n’ Roll musik.
Billy Cross har igennem 3 årtier været en drivkraft i dansk musikhistorie både på koncertscener, bag studiemikrofonen og bag mixerpulten, hvor navne som Doctor Hook, Dalton, Björn Afzelius, CV Jørgensen, Pretty Maids, Anne-Dorte Michelsen, Henning Stærk, Johnny Madsen, Lars Lillholt og Søs Fenger alle har nydt mere end godt af Billys unikke tilgang til musikken. Men det er på livescenen, at talentet og erfaringen kommer stærkest til udtryk, og når Billy bliver sluppet løs her, så handler det ganske enkelt om at sikre sig pladsen foran scenen.
Få kan som Billy Cross levere et liveshow, som både indeholder beskidt sydstatsblues, når det er allerbedst, klichéfri Rock’n’Roll som vor herre skabte den, og ballader så inderlige at selv englene får gåsehud. Alt sammen leveret med en energi og et overskud som er lige så uforfalsket og smittende, som da Bob Dylan blev blæst bagud af Billy Cross i slut 70’erne, og efterfølgende tog Cross med i studiet på 2 plader og på turné verden over.
Og få kan som The Works levere Rock ’n’ Roll musikken, så den går rent ind hos folk i alle aldre! Samspillet er unikt og bandet har sin helt egen sound med rødderne dybt begravet i den Amerikanske Rock n’ Roll- og Rootsmusik. Netop derfor valgte Niels Malmros The Works, da han skulle bruge et band til filmen ’Kærestesorger’.
Albummet ”I Gotta Know” udkom i 2020. Michelle Birkballe og den danske Rock n’ Roll legende Rock Nalle, er gæster på det helstøbte album.
De erfarne bandmedlemmer har gennem årene også spillet med navne som: Gnags, Kim Larsen, Rugsted/Kreutzfeldt, Anders Blichfeldt, Cartoons, Michelle Birkballe og Rock Nalle m.fl.
Jakob Baumgartner: Lead vokal og guitar
Josef Baumgartner: Piano, Hammond orgel og kor
Mads D. Andersen: Trommer og kor
Dave Stevens: Kontrabas
Niels Mathiasen: Tenorsax
Jakob Elvstrøm: Barytonsax
Der er med andre ord lagt op til et brag af en koncert, når The Works møder Billy Cross på Fuglsøcentret!
Middagen er kl. 17.30, koncerten starter kl. 20.00. Dørene åbnes kl. 19.30.

THE DUBLIN LEGENDS - ”The Dubliners”
2025-10-24
Glæd jer til en aften i selskab med musikalske legender og velkendte sange og klassikere. Whiskey in The Jar, Dirty Old Town, The Wild Rover, Seven Drunken Nights, The Rare Auld Times, Finnegan’s Wake, Molly Malone, The Monto, Hand Me Down Me Bible, The Irish Rover, Black Velvet Band og mange mange flere.
Oplev legenderne i irsk folkemusik Sean Cannon, Shay Kavanagh, Paul Watchorn og Gerry O’Connor, når de under navnet The Dublin Legends viderefører arven efter The Dubliners, der stoppede som band, da “Banjo” Barney McKenna desværre døde. Drengene ser meget frem til igen at møde og underholde alle deres fans overalt på kloden og vil fortsætte med at spille alle de verdensberømte klassikere, som The Dubliners er kendt for.
Sean Cannon har været medlemmer af The Dubliners i tæt på 30 år, mens Paul og Shay er nyt medlem. Samtidigt spillede banjovirtuosen Gerry O’Connor med de berømte Four Men and A Dog, og han har i øvrigt spillet med alt og alle fra Sharon Shannon til Shane MacGowan (The Pogues). Talrige sessions og albumindspilning med Barney McKenna er det også blevet til, så det var ganske naturligt, at han trådte til efter Barneys død og medvirkede til at gennemføre den igangværende turné med The Dubliners og således, på glimrende vis løfte Gerry på smukkeste vis arven efter Barney.
I 2012 fejrede The Dubliners 50 års jubilæum i musikkens tjeneste og modtog en Lifetime Achievement Award fra BBC Radio 2 Folk Awards. Denne blev fulgt op af en fuldstændig udsolgt UK turné, som kulminerede i en magisk aften i The Royal Albert Hall. Desværre døde “Banjo” Barney McKenna kort tid efter, og det var et stort slag for både fans og medlemmer af The Dubliners. Naturligvis fik det de tilbageværende medlemmer af The Dubliners til at sætte sig ned og drøfte bandets fremtid. John Sheahan besluttede, at det efter 50 år på landevejen var tid til at stå af tourbussen og slappe af for en tid.
Men under navnet The Dublin Legends har de øvrige bandmedlemmer Sean Cannon, Shay Kavanagh, Paul Watchorn og Gerry O’Connor besluttet sig for at videreføre den musikalske arv, som blev grundlagt af Ronnie Drew, Luke Kelly, Ciaran Bourke, Barney McKenna og John Sheahan tilbage i 1962.
“It’s too late to stop now”, sagde Barney engang. Sean, Eamon, Patsy og Gerry har taget de vise ord til sig.
LINE-UP:
Seán Cannon– vocals, guitar, mandola
Shay Kavanagh– vocals, guitar
Gerry O’ Connor– Irish Tenor Banjo, fiddle,
Paul Watchorn– vocals, five string banjo
Middagen er kl. 17.30, koncerten starter kl. 20.00. Dørene åbnes kl. 19.30.

Sko/Torp 35 års jubilæumsturné med band
2025-10-25
SKO/TORP I STÆRKESTE OPSTILLING MED FULDT ORKESTER I ANLEDNING AF DEBUTABLUMMET ‘ON A LONG LONELY NIGHTS‘ 35 ÅRS JUBILÆUM
Når efteråret banker på er det i takt til tonerne af Sko/Torps bandtour. Starten går 17. oktober i Vershuset i Næstved, og klinger først ud 22. november i Ringsted. Den akustiske trio er kørt i garagen for en stund, til fordel for det set up, som makkerparrets musik oprindeligt er komponeret til: nemlig for fuldt orkester og med hele Danmark på kor.
Albummet fik som bekendt godt med succes; det solgte mere end 200.000 eksemplarer og vandt to danske Grammys, og særligt titelsangen “On A Long Lonely Night“ med Sanne Salomonsen og Lis Sørensen på kor blev et hit.
Med sig på holdet har de nogle af landets absolut stærkeste musikere. Nemlig Lars Daugaard på trommer, Søren Møller på keys, Nicholas Findsen på bas og Morten Woods på guitar, ved siden af Palle Torp og med Søren Sko i vanlig front på vokal.
”vi elsker vores normale trio-set up, men det er skønt at folde musikken helt ud, som den oprindeligt er tænkt. Nu kommer vi helt tæt på sound’en fra de originale versioner, som mange og som vi selv elsker. Som musikere er vi nysgerrige på musik i alle dens former og udtryk – stort set. Men vores eget udtryk er det nære, det autentiske og det ægte og det har det altid været. På de mindste og på de største scener, Jeg synes selv at jeg spiller og at Søren synger langt bedre i dag end for 35 år siden. For sådan er det med den ægte vare – man skal øve sig og elske det, hver eneste dag. Det har vi altid gjort og det gør vi stadig. Vi spiller fandme godt. Vores musik er komponeret 1:1 til band, så nu skal den have fuld skralderbang. Ganske enkelt”, slutter Torp, akkompagneret af Sko på højlydt nik.
Med lovning om mere musik og mindre snak, er en efterårsaften i selskab med Sko/Torp og band måske et rigtigt gedigent bud på lidt mere ”skralderbang” i efterårsmørket. Der må synges, vrikkes og leves med for fuld udblæsning på rækkerne, såvel som til de stående taffel’er, der venter rundt om i landet.
Middagen er kl. 17.30, koncerten starter kl. 20.00. Dørene åbnes kl. 19.30.

The Rozzers - A Tribute To Sting & The Police
2025-10-31
Kom en tur ned ad memory lane med The Rozzers, Storbritanniens bedste show hyldest til Sting og The Police. Glæd dig til klassikere som Message in a Bottle, Every Breath You Take, Fields of Gold og Roxanne til andre ikoniske numre som Walking on the Moon & Englishman in New York.
The Rozzers bringer musikken til live med en energi og passion, der gør det til en oplevelse, som at være til koncert med Sting og The Police selv. Bandet er blevet modtaget med kritikerros på deres vej og har været omtalt i nationale medier, på tv og radio. Frontet af den talentfulde Owen James som Sting, har de i det sidste årti turneret over hele Storbritannien & Europa, samt været hovednavn på store festivaler og optrådt på krydstogtskibe.
Bandets fantastiske energi og sceneoptræden indfanger den unikke lyd og karisma, som Sting og The Police er kendt for, og leverer en præstation, der både er nostalgisk og elektrificerende, hvor publikum kan genopleve de magiske øjeblikke fra Sting og The Police’s storhedstid. Gå ikke glip af denne mulighed for at opleve en aften fyldt med musikalsk perfektion og uforglemmelige minder.
Middagen er kl. 17.30, koncerten starter kl. 20.00. Dørene åbnes kl. 19.30.

Taylor Swift Tribute
2025-11-01
NB: Stående koncert
KATY ELLIS – DEN OFFICIELLE NUMMER ET TAYLOR SWIFT TRIBUTE I STORBRITANNIEN
Dette prisvindende show til ære for Taylor Swift er den mest prestigefyldte tribute-forestilling for Taylor Swift i Storbritannien og, ifølge nogle, i verden.
Skabt, produceret og leveret med stolthed, professionalisme og med den højeste opmærksomhed på detaljer.
Med et utroligt liveband og dansere lover dette show at levere den mest autentiske genskabelse af en Taylor Swift-koncert, som du nogensinde har set.
De egenskaber, som Katy Ellis besidder, får ‘Swiftie’-fans fra hele verden til at føle, at de igen står og ser Taylor Swift selv. Showet indeholder alle Taylors elskede hits, herunder: Shake It Off, Blank Space, Love Story, You Belong With Me, Look What You Made Me Do, I Knew You Were Trouble.
Dette sjove og energiske show får hele publikum involveret og får alle til at synge med og til alle Taylor Swifts hits.

Taylor Swift
Også født i 1989, Katy Ellis er kvinden bag dette Taylor Swift Tribute Show og stjernen i The Taylor Mania teaterturnéen.
Hun ligner ikke kun Taylor Swift, men har også de samme mannerismer, energi på scenen og attitude, hvilket gør denne Taylor Swift hyldest-act helt unik!
Katy lyder ‘Præcis som Taylor’ og har perfektioneret sin amerikanske accent og sangstemme, og dette sjove, energiske show får hele publikum med og får alle til at synge med og ‘Shake it off’ til alle Taylor Swifts hits.
Alle Taylor Swift Tribute-kostumerne er skræddersyet baseret på Taylor Swifts turnéer og musikvideoer. Dette Taylor Swift Tribute Show har kostumer som ingen andre! Katy Ellis har næsten hvert eneste kostume, som Taylor Swift har brugt på turné, og vil tilføje så mange kostumeskift som muligt for at holde showet spændende. Hun tager dig tilbage til country-pop-prinsessen med flydende lokker og kjoler, til det cool solbrille- og t-shirt-look fra hendes RED album.
Alle æraer af Taylor Swifts musik dækkes af Katy Ellis, herunder udviklingen af musikgenrer og vokal evolution. Fra Taylor Swifts tidlige country-twang til hendes nuværende popmusik-influerede stemme har denne Taylor Swift Tribute et skarpt øje for detaljer, som er uden sidestykke.
Med den fineste samling af replika-kostumer fra alle Taylor Swifts turnéer, tilføjelsen af både eksplosiv koreografi og et personligt team af bandmedlemmer og dansere, er dette show den ultimative Taylor Swift hyldest!
Holdet har opført Taylor Swift hyldestshowet rundt omkring i verden, og showet fortsætter med at vokse og blive en større succes.
Middagen er kl. 17.30, koncerten starter kl. 20.00. Dørene åbnes kl. 19.30.

Pink Floyd Project
2025-11-07
Scandinavian Pink Floyd Project
Waiting For The Worms ’25-26
Pink Floyd Project tager med WAITING FOR THE WORMS publikum med på PINK FLOYDs
musikalske og kunstneriske rejse. Som titlen antyder, vil sætlisten indeholde en god del fra
THE WALL, men naturligvis også store hits og ikoniske klassikere fra bla. DARK SIDE OF THE
MOON og WISH YOU WERE HERE, samt enkelte sjældenheder fra bagkataloget.

Pink Floyd Project stiller med 10 musikere på scenen og et håndplukket arsenal af gamle og
nye instrumenter. Alt sammen serveret i en lyd og lysmæssig totaloplevelse med visuals,
lysshow og kvadrofonisk lyd, som bandet er blevet kendt for gennem de seneste 20 år på
landevejene i ind- og udland.
Middagen er kl. 17.30, koncerten starter kl. 20.00. Dørene åbnes kl. 19.30.

Søren Huss
2025-11-08
I 2023 vendte Søren Huss tilbage til scenen, efter to år udenfor rampelyset. En tilbagekomst, som med flere udsolgte koncerter høstede stor ros fra publikum og anmeldere landet over. 2024 blev endnu et begivenhedsrigt år i Huss’ musikalske karriere. Vi glæder os til at byde Søren Huss velkommen tilbage på Fuglsøcentret, lørdag den 8. november 2025.
Med lige dele humor, sarkasme og alvor, tager Søren Huss publikum med sig rund til sit efterhånden imponerende sangkatalog, der i 2024 fik nye tilføjelser i form af hans nye album ”Vi fik mere, ind vi kom for”, som udkom den 5. april.
Der er tale om en akustisk solokoncert uden band.
Det er efterhånden mere end tyve år siden, Søren Huss blev landskendt i front for bandet Saybia. Siden har han både været igennem en stor, personlig tragedie – og etableret sig som en af sin generations store dansksprogede sangskrivere.
Middagen er kl. 17.30, koncerten starter kl. 20.00. Dørene åbnes kl. 19.30.

Electric Light Orchestra by Phil Bates & Band
2025-11-15
Electric Light Orchestra er et af de mest succesfulde bands i musikhistorien. Deres sange er spillet i radioen mere end én million gange. ELO fik, i deres storhedstid, en lang række top 20 hits, hvoraf mange af dem blev til klassisk pophistorie.
Som medlem of’Electric Orchestra Part 2 og The Orchestra har Phil Bates optrådt med ELO musik i årtier og på utallige koncerter verden over, har han bragt de bedste hits af nogle af de største rock legender tilbage til livet til gamle og nye fans.
Phils imponerende stemme og hans fremragende guitarspil, støttet af en overordentlig solid omgang trommer og bas, keyboards, sofistikerede harmoni vokaler og karakteristisk violinspil,
frembringer en helt enestående og original musikoplevelse.
Electric Light Orchestra er rock-, klassisk-, elektronisk- , orchestral, traditionelmusik og moderne trends. “Roll Over Beethoven”, “Don’t Bring Me Down”, “Telephone Line”, ”Evil Woman”, ”Livin’ Thing”, ”Mr. Blue Sky”, ”Strange Magic”, ”Turn To Stone” eller “Sweet Talking Woman” er ikke glemt af publikummet, og et vidne om at musikken stadig holder i dag.
Middagen er kl. 17.30, koncerten starter kl. 20.00. Dørene åbnes kl. 19.30.

Wallmans on Tour 2025
2025-11-21, 2025-11-22, 2025-11-28, 2025-11-29
Wallmans on Tour – fest, show & julemagi!

Gør dig klar til et brag af en fest! Saml dine kollegaer, familie eller venner til en aften fyldt med de største hits, forførende dans og nervepirrende akrobatik – alt sammen kombineret med ultimativ feststemning.

Festen starter allerede ved ankomsten, hvor du og dit selskab bliver mødt af de skønne toner fra Wallmans’ talentfulde artister, der sætter stemningen for en magisk aften.

Når du har sat dig godt til rette, får du serveret et festfyrværkeri af shownumre, der spænder fra livlige pophits til rørende ballader og energiske rockklassikere. Du kan også glæde dig til at blive tryllebundet af akrobatiske indslag i verdensklasse.

Alle sejl er sat til for at give dig en julefrokost, som du sent vil glemme: Julestemningen når nye højder med en række elskede julehits, der får alle til at synge med, bl.a. ”Santa Claus is coming to town”!

Showet kulminerer med en fantastisk finale, der gør det umuligt at sidde stille: Så er byens bedste fest i gang på dansegulvet!

Wallmans showteam, kendt for deres anmelderroste shows i Cirkusbygningen i København, står bag denne særlige tour-produktion. Du kan derfor se frem til et topprofessionelt show fyldt med underholdning i topklasse!

Tag del i Wallmans-magien – book dine pladser nu!

Kombineret show og middag fra 18.00 – 23.00

Prisen er incl. øl, vand, vin til middagen, 4 retter serveret ved bordet. Under showet.
Fra 23.00 – 02.00 vil der være natbar med diskotek, hvor der kan købes drikkevarer

OBS: Det viste billede er fra Cirkusbygningens Wallmans Show.
Dette show er Wallmans on Tour 2025

https://fuglsoebillet.dk/wp-content/uploads/Wallmans-paa-Fuglsoe.mp4

Beatles Revival
2025-12-04
Verdens største boyband gennem tiderne – The Beatles – nåede kun at spille ganske få koncerter i Skandinavien. Til de mange som ikke nåede at opleve The Beatles live, enten fordi der var udsolgt, eller fordi man simpelthen ikke var født dengang, – er her den ultimative erstatning : The Beatles Revival.
Orkesteret er hjemmehørende i Prag, og er blandt de få tribute bands som udover succes i hjemlandet også har formået at skabe sig popularitet på internationalt plan. Ægte passion for musikken udtrykkes tydeligt hos orkesteret, og netop dette sammen med målrettet arbejde i retning af at skabe et perfekt image såvel musikalsk som visuelt, er hemmeligheden bag The Beatles Revival’s succes overalt i Europa.
Bandet gør i sjælden grad meget ud af detaljer. Ikke kun hvad angår musikken, men også m.h.t. brugen af originalt udstyr, scenekostumer, sceneopstilling, koreografi osv. Gruppens højrehåndede bassist har endda lært sig at spille venstrehåndet bas i erkendelse af, at dette er af afgørende betydning for et totalt autentisk Beatles image. Bandets optræden er således i international klasse, og placerer orkesteret blandt tidens allerbedste tributebands.
Kom med i The Beatles Revival’s tidsmaskine tilbage til Liverpool i 60’erne, og oplev en illusion af at det er de rigtige Beatles som står på scenen. Kom med i et Beatles-show fuld af evergreens, humør, entertainment og energi.
Middagen er kl. 17.30, koncerten starter kl. 20.00. Dørene åbnes kl. 19.30.

ABBAcz
2025-12-05
Abba er et af de mest succesfulde bands i historien om popmusik. Tidløse pophits som tiltaler flere generationer over hele verden strøg ud af Bjørn og Bennys ærmer i 70’erne og 80’erne, og mange ønsker bandet tilbage på livescenen for endnu en oplevelse af de originale Abba. Bjørn Ulvæus har dog for længst fastslået at det ikke kommer til at ske. Så dermed synes en Abba-live oplevelse at være udelukket, – og dog….
Tjekkiet har i nogen tid været kendt for sine mere end fremragende hyldestbands, og blandt dem rager ”Abbacz” tårnhøjt op. Bandet som er hjemmehørende i Prag leverer et show i absolut topklasse. Iført originale kostumer og ægte 70’/80’er koreografi leverer bandet et 100% live show, her er ingen maskiner, playback eller andre former for nemme løsninger. Der er 8 optrædende i det høj-energiske show. Foruden Abba formationen medvirker bassist, trommeslager og 2 korpiger. Dette er et show i verdensklasse, og her kan man både lytte, synge med, – og danse ! Der er garanti for genkendelsesglæde når Abbacz går på scenen.
Middagen er kl. 17.30, koncerten starter kl. 20.00. Dørene åbnes kl. 19.30.

Munch & Broderskabet
2025-12-06
Munch & Broderskabet er ikke blot at kopiband som spiller de største af Kim Larsen & Gasolins musik. De er også et af de mest autentiske, vi har i landet.
Siden 1996 har forsanger og sangskriver Anders Munch levet af sit Kim Larsen/Gasolin-show sammen med sit band Broderskabet.
Lukker man øjnene engang, så ville man tro, det er løgn – og når man åbner dem, ja, så tror man stadig det er løgn. Anders Munch lyder som Kim Larsen. Men når han mellem numrene fortæller anekdoter, så lyder Anders – ja, som Anders.
I Broderskabet går man ikke kun op i at lyde som Kim Larsen. Bandet skal også lyde som de gamle backing-bands, som f.eks. Kjukken, Gasolin’ og Bellami.
Derfor vil man opleve, at bandet er en flok professionelle musikere, som spiller med respekt og entusiasme, for at opnå det bedste niveau, så publikum får en fantastisk oplevelse, som om det var mesteren selv.
I 2023 fyldte bandet nogle af landets største koncerthuse, og spillede udsolgt på alle. Dette gentages i 2025, hvor man kommer til at se mere til Munch & Broderskabet.
Middagen er kl. 17.30, koncerten starter kl. 20.00. Dørene åbnes kl. 19.30.

Julefrokost 12/12 2025
2025-12-12
Program:
17.30 – Buffet i restauranterne
Marineret sild & madeira sild med karrysalat
Klassisk æg og rejer
Røget laks med æggestand og purløgsmayo
Hjemmelavet kalvesyltet med rørt sennep og beder
Panko paneret fiskefilet med hjemmerørt remoulade
Hjemmelavet lun leverpostej med svampe og bacon
Frikadeller og Medister med stuvet kål
Ribbensteg med brunede kartofler og rødkål
Andebryst ala orange
Kålsalat med svesker, æbler og valnødder
Mørbradbøffer ala creme
Æbleflæsk og krydderfedt
Risalamande med lun kirsebærsauce
Ost med frugt, kiks og nødder
Inkl. øl, vand, vin under middagen
20.00
Salen åbnes ( Hal 1 )
Night Affair Party Band spiller op til fest og dans
Der er DJ fra 20.00 – 02.00, som spiller op til dans, når bandet ikke er på scenen!
01.00
Natmad – Tarteletter med høns i asparges
02.00
Baren lukker
Pakke 1: Buffet, øl, vand, vin under middagen, underholdning, natmad: kr. 1.150,- pr. person
Pakke 2: Buffet, øl, vand, vin under middagen, underholdning, natmad, overnatning i dobbeltværelse, morgenbuffet: kr. 1.700,- pr. person
Pakke 3: Buffet, øl, vand, vin under middagen, underholdning, natmad, overnatning i enkeltværelse, morgenbuffet: kr. 2.024,- pr. person
Tilkøb: Gløgg med æbleskiver til 70 kr. pr person

NIGHT AFFAIR – det ultimative Party Band!
Night Affair består af en rytmegruppe: trommer, bas, guitarer, keyboards, en velklingende blæsersektion, tenorsax, trombone, trompet, og endelig en vokal gruppe, en mand og to kvinder. Alt i alt en besætning der giver mulighed for spændende harmoniske og instrumentale virkemidler og oplevelser.
Night Affairs repertoire spænder vidt fra rock`n roll over disco til soul og pop med et stænk af swing, et yderst fest-og dansevenligt repertoire. Dertil hører en udstråling og en scenevanthed, der rækker langt ud over scenekanten.
NIGHT AFFAIR har samlet et repertoire af hits og ørehængere fra 50´erne til i dag. Repertoiret spænder vidt fra rock´n´roll over disco til soul og pop med et stænk af swing, et yderst fest- og dansevenligt repertoire, eksempelvis Beatles, Abba, Bryan Adams, Joe Cocker, Elvis, Kool And The Gang, Earth Wind & Fire, Michael Bublé, Michael Jackson, Ricky Martin og mange andre.
“A show in the show” er NIGHT AFFAIR´s koncept. Orkestret kommer i løbet af aftenen på scenen i flotte og vellignende rober, så her er også rent visuelt en aften med ABBA, GREASE, ELVIS, DISCO m.fl. live på scenen. En forrygende oplevelse.
NIGHT AFFAIR leverer en udstråling og en scenevanthed, der rækker langt ud over scenekanten! og hvor de end har optrådt, har de begejstret publikum. NIGHT AFFAIR – der findes kun dette ene

Nytårsgalla 2025
2025-12-31
Hold jeres nytårsaften på Hotel Fuglsøcentret. Vi starter med et glas bobler og snacks til Kongens nytårstale på storskærmen.
Derefter serverer vi en lækker nytårs gallamiddag. Check-in på værelser fra kl. 15.00. Eftermiddagen kan f.eks. benyttes til en gåtur i den smukke natur omkring Fuglsøcentret.
Program for aftenen:
Ankomst
Bobler og snacks
Kongens nytårstale
Gourmetmiddag med vine
Dj og dans – incl. fri bar frem til 02.00
Kæmpe festfyrværkeri udenfor hotellet
Natmad
Menu
Snack
Blinis med tun tatar
Papadums med romesco
Rodfrugt chips – mandler

Forret
Rimmet torsk stegt på crouton
Panchetta kål – rødbede beurre blanc – urter
Mellemret
Andeleverterrine – svesker – armagnac
Sauternes – mesclun – sprød jordskokker
Hovedret
Tournedos Rossini med kartoffel Galette
Dessert
Passionsfrugt tærte – marengs
karamelis
Natmad
Pulled beef burger
Restaurantchefens dertilhørende vin menu

Elvis: As it Was
2026-01-03
Det sensationelle Tommy Holland & The Rising Sun-band bringer dig nogle af Elvis’ mest dynamiske og mindeværdige præstationer i denne produktion ‘ELVIS: As It Was’.
Hans enestående opmærksomhed på detaljer betyder, at han trofast genskaber lyden, udseendet og følelsen af ​​Elvis.
I første afdeling af showet vil du opleve Elvis, klædt fra top-til-tå i sort læder, i ‘swagger’ fra ’68 Comeback-specialen, Tv showet ”Elvis” sendt på NBC 3 i 1968, der var med til at genstarte Elvis´karriere og få ham ud til et bredere publikum, hvor han med utrolig energi vil rocke sig vej gennem sange såsom Hound dog, Blue Suede Shoes, Memories og mange flere af hans store Rock’n’roll hits.I anden afdeling tages du med til 1970’ernes Las Vegas og alt det, de spektakulære shows var kendt for; jumpsuit, tørklæder, spænding – Tommy kommer med det hele.
Fra Suspicious Minds, The Wonder of You til Polksalat Annie garanterer vi, at du får noget for enhver smag, og nok til at få dig ud op af stolen og synge og danse fra start til slut.
Middagen er kl. 17.30, koncerten starter kl. 20.00. Dørene åbnes kl. 19.30.

Boney M featuring MAIZIE
2026-01-24
NB: Stående koncert
Alle kender navnet. Alle kender mindst én af deres sange. Mød nu Boney M – med MAIZIE.

MAIZIE, den originale sangerinde fra Boney M’s begyndelse, er nu flankeret af tre dynamiske sangere, som fejrer succesen med det andet remix-album fra Boney M, “The Greatest Hits of Boney M”, der indeholder 14 af de mest elskede sange, remixet af gruppens oprindelige grundlægger, Frank Farian.
Det stod klart ud fra de enorme pladesalg, at Boney M’s magi stadig var intakt og nu blev nydt af en helt ny generation. Maizie mente, det var på tide, at dette nye publikum fik lov at opleve den energi, der følger med hver eneste sang fra gruppen, og besluttede derfor at tage på turné. Publikum i bl.a. Rusland, Thailand, Hongkong, Japan, Kina og Australien har sidenhen været begejstrede over de energiske og visuelle optrædener med alle de elskede sange.
Maizie, uden tvivl M’et i Boney M, og gruppen har pustet nyt liv i sangene, samtidig med at de har bevaret de oprindelige tekster, og givet dem en ny og moderne lyd, der får alle generationer til at vippe med fødderne og bevæge sig til den nye funky rytme.

Så gør dig klar til at synge og danse med på det fantastiske repertoire, som inkluderer ti top-ti hits som “Brown Girl In The Ring”, “Ma Baker”, “Rivers Of Babylon”, “Daddy Cool”, “Ra-Ra-Rasputin”, “Sunny”, “Belfast”, “Mary’s Boy Child”, “Painter Man” og “Hooray Hooray It’s A Holi-Holiday” – og få en uforglemmelig oplevelse!
Middagen er kl. 17.30, koncerten starter kl. 20.00. Dørene åbnes kl. 19.30.

TØSEDRENGE TUR
2026-01-30
Michelsen & Bramsen:
TØSEDRENGE TUR
Et af Danmarks største popbands gennem tiderne: TØSEDRENGENE, spillede deres sidste koncert i 1985.
I 2025 er det nøjagtig 40 år siden.
To af Tøsedrengenes helt centrale medlemmer fra dengang, sanger og sangskriver Anne Dorte Michelsen og kollegaen, sanger Maria Bramsen tager nu på danmarksturne for sammen at fejre jubilæet.
Med stort orkester og for fuld udblæsning lægger MICHELSEN OG BRAMSEN an til en kæmpe fest, og et lykkeligt genhør med musikken og de uopslidelige sange fra dengang. Der er dømt dans, fest og fællessang og en kærlig krammer til sidemanden når der først bliver lukket op for TØSEDRENGENES legendariske sætliste:
Sig du kan li’ mig
Drop dine løgne
Ud under åben himmel
Indianer
Vi var engang så tæt
Så gik der tid med det
Et lysår, en stjerne
Vi kan ikke leve alene
Pas på dine blå øjne
Bruge og bruges
Slip det fri
Osv.……….
Middagen er kl. 17.30, koncerten starter kl. 20.00. Dørene åbnes kl. 19.30.
